TRANSPORT    Bussid: Sao Miguelil on üle kogu saare hea liinibussiühendus. Enamasti ei ole bussipeatustes sõidugraafikuid ning bussidel puuduvad sageli liininumbrid, on vaid silt maršruudiga. Enamike bussiliinide algus- ja lõpppeatus on Ponta Delgadas. Pileti saab osta bussijuhilt, hind sõltuvalt vahemaast u 1-7  eur/suund.    Minibussid: Ponta Delgada linnas on mugav ringi liikuda minibussiga, mis sõidavad kolmel erineval liinil iga poole tunni tagant ajavahemikus 07:30-19:30. Pileti hind on u 30 eurosenti ning pileti saab osta bussijuhilt. Minibussid nädalavahetuseti ei sõida.    Takso: Mugav ja suhteliselt soodne on liigelda ka taksoga. Taksosid on linnas palju ja neid võib peatada tänaval käeviipega, leida taksopeatustest või tellida hotelli retseptsioonist. Ponta Delgada taksopeatus paikneb linnaväravate lähistel. Taksodel ei ole taksomeetreid, on fikseeritud hinnad. Nt Ponta Delgada piires sõites on hind 3- 5 eur, sõidualustamise tasu on 1.50. Nädalavahetustel ja öisel ajal (21:00-06:00) on hinnad u 20% võrra kallimad. Eriti pikemate vahemaade puhul on soovitav sõidu hinnas eelnevalt kokku leppida. Taksod on enamasti kreemikat tooni Mercedezed, kuid katusel tavapärast plafooni pole.